input: RÅDETS GENNEMFØRELSESFORORDNING (EU) Nr. 363/2013
  af 22. april 2013
  om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien
  RÅDET FOR DEN EUROPÆISKE UNION HAR -
  under henvisning til traktaten om Den Europæiske Unions funktionsmåde,
  under henvisning til Rådets forordning (EU) nr. 36/2012 af 18. januar 2012 om restriktive foranstaltninger på baggrund af situationen i Syrien (1), særlig artikel 32, stk. 1, og
  ud fra følgende betragtninger:
  (1)
  Den 18. januar 2012 vedtog Rådet forordning (EU) nr. 36/2012.
  (2)
  I overensstemmelse med Rådets gennemførelsesafgørelse 2013/185/FUSP af 22. april 2013 om gennemførelse af afgørelse 2012/739/FUSP om restriktive foranstaltninger over for Syrien (2) finder Rådet, at en person bør fjernes fra listen over personer og enheder, der er omfattet af restriktive foranstaltninger, jf. bilag II til forordning (EU) nr. 36/2012.
  (3)
  Endvidere bør oplysningerne om de personer, enheder og organer, der er omfattet af restriktive foranstaltninger, jf. bilag II til forordning (EU) nr. 36/2012, ajourføres og ændres.
  (4)
  Bilag II til forordning (EU) nr. 36/2012 bør ajourføres i overensstemmelse hermed -
  VEDTAGET DENNE FORORDNING:
  Artikel 1
  Bilag II til forordning (EU) nr. 36/2012 erstattes af bilaget til nærværende forordning.
  Artikel 2
  Denne forordning træder i kraft på dagen for offentliggørelsen i Den Europæiske Unions Tidende.
  Denne forordning er bindende i alle enkeltheder og gælder umiddelbart i hver medlemsstat.
  Udfærdiget i Luxembourg, den 22. april 2013.